Winx u zamci

**Winx u zamci** je deseta epizoda sedme sezone Winx Cluba.

## Sažetak

Brafilius ne uspijeva uhvatiti bodljomacu i doznati ima li životinja vrhovnu moć. Bijesna Kalshara ide sama u Alfeu i otima Critty.

## Radnja

Epizoda počinje Kalsharom koja je srdita što je Brafilius pustio bodljomacu Critty da pobjegne, prije nego je svojim crnim dijamantom provjerio je li ona životinja s prvom bojom svemira.

U Alfei, u međuvremenu, Winxice i Specialisti organiziraju zabavu dobrodošlice za Critty, Musinu vilinsku životinju. No životinje opet stvaraju kaos. Nex mora smiriti Squonka kako ne bi sve preplavio svojim suzama. U međuvremenu Helio odlučuje natjecati se s Critty organizirajući natjecanje u origamiju. Na kraju, pobjeđuje Helio, a Critty se srdi. Naposljetku, životinje kvare i ostatak priprema za zabavu.

Winxice stižu u glazbeni kafić i zatiču potpunu katastrofu te se srde na Specialiste zato što se ne znaju bolje skrbiti o životinjama. Onda dolazi Roxy i biva iznenađena katastrofom. Ipak je ona došla obvijestiti ostatak Winxica da će i one pronaći vilinsku životinju s kojom će se povezati.

Noću, nakon što se infiltrirala u Alfeu, Kalshara ulazi i otima Critty. Samo Squonk i Amarok vide Kalsharu. Samo što Amarok pokušava upozoriti Floru na ono što se dogodilo, no ona ga ne sluša. Taman kad Musa shvaća da Critty nije u sobi, Winxice vide Kalsharu kako bježi, transformiraju se i počinju ju progoniti.

Kalshara stiže do svojeg skrovišta i Brafilius konačno može provjeriti je li Critty životinja koju traže. Budući da to nije životinja koju traže, zarobljavaju ju u jedan od kaveza. Critty ipak uspostavlja telepatski kontakt s Musom i pokazuje joj put. Usput su Winxice prisiljene ući kroz sustav podzemnih vodova. One idu dalje i dalje sve dok ne pronađu drugu vilinsku životinju, jarko žutu pticu. Stella biva potpuno opčinjena pticom i gubi se.

Winxice se ponovo susreću s Kalsharom i napadaju ih životinje, koje su pod utjecajem njezine divlje magije. Očito je i ptica zaražena i počinje napadati Stellu. No Stella konačno uspijeva uspostaviti kontakt s pticom i povezuje se s njom. Na taj način ptica otkriva svoje ime, Shiny, a zajedno idu spasiti i ostatak Winxica.

Stella i Shiny kombiniraju svoje moći kako bi izvukle životinje iz Kalsharina utjecaja, Stella rabi svoje Butterflix moći kako bi oslobodila sve životinje, i sve su oslobođene. Na taj način sve životinje odlučuju zajedno napasti Kalsharu i Brafiliusa. Tada Kalshara čini čaroliju i uništava špilju. Samo što Winxice pronalaze izlaz i zajedno sa životinjama bježe prije nego se cijela špilja padne na njih.

Natrag u Alfei, zabava je konačno održana, i zajedno sa svim oslobođenim vilinskim životinjama, a time i završava epizoda.

## Važni događaji

* Kalshara otima Critty, no Musa ju vraća na kraju epizode.
* Shiny postaje Stellina vilinska životinja.

## Likovi

* Bloom
* Stella
* Flora
* Musa
* Layla
* Tecna
* Roxy
* Sky
* Brandon
* Helio
* Timmy
* Nex
* Kalshara
* Brafilius
* Squonk
* Amarok
* Critty
* Shiny
* Kiko
* Faragonda
* Krtokop

## Korištene čarolije

* Goruće ljuske — Bloom ih je iskoristila za obranu sebe, Flore i Tecne.
* Flux svjetlosti: “*Sunčeva svjetlosti, pomozi me osloboditi životinje i razbiti čaroliju koja im obavija srca!*” — Stella ga je iskoristila za razbijanje Brafiliusove čarolije nad vilinskim životinjama.

## Zanimljivosti

* Na talijanskom, tijekom Butterflix plesa, Bloom se ne smije; ali na engleskom, smije se.
* Mjesto na kojem vile prvo žele prirediti zabavu Musin je glazbeni kafić iz sezone 6.

## Pogreške

* Za vrijeme dok je Shiny pod čarolijom hipnoze, njezine oči ne bi s vremena na vrijeme zasjale.
* Ima mnogo scena u kojima su krila Winxica netočno obojana ili puno svjetlija nego inače, pa čak i odrezana.
	+ Tecnina su krila svijetloljubičasta umjesto ljubičasta.
	+ Laylina su krila ljubičasta umjesto tirkizne.
	+ Florina su krila ljubičasta umjesto zelena.
	+ Musina su krila ljubičasta umjesto svijetloplava i odrezana su.
	+ Stellina su krila svijetloljubičasta umjesto ružičasta. A u jednoj sceni Stelli su odrezana krila.